กรุงเทพมหานคร ประกาศพื้นที่เขตควบคุมคุณภาพอากาศในพื้นที่กรุงเทพมหานคร ครอบคลุม 50 เขต พร้อมประกาศหยุดโรงเรียนในสังกัดกรุงเทพมหานคร กว่า 437 แห่ง
กรุงเทพมหานคร ประกาศพื้นที่เขตควบคุมคุณภาพอากาศในพื้นที่กรุงเทพมหานคร ครอบคลุม 50 เขต พร้อมประกาศหยุดโรงเรียนในสังกัดกรุงเทพมหานคร กว่า 437 แห่งนายทวีศักดิ์ เลิศประพันธ์ รองผู้ว่าราชการกรุงเทพมหานคร ประชุมร่วมกับกรมควบคุมมลพิษกรมอนามัย กองบังคับการตำรวจจราจร และหน่วยงานที่เกี่ยวข้อง เพื่อสรุปมาตรการการประกาศบังคับใช้กฎหมายควบคุมฝุ่นละอองทางอากาศในพื้นที่กรุงเทพมหานคร ณ ศาลาว่าการกรุงเทพมหานคร 1 (เสาชิงช้า)โดยนายทวีศักดิ์ เลิศประพันธ์ รองผู้ว่าราชการกรุงเทพมหานคร  เปิดเผยว่า กรุงเทพมหานครจัดประชุมหารือเพื่อกำหนดมาตรการป้องกันฝุ่นละอองอย่างเข้มงวด โดยมีหน่วยงานที่เกี่ยวข้องเข้ามาหารือถึงแนวในการแก้ไขปัญหาเรื่องฝุ่นละอองขนาดเล็กและได้ออกประกาศพื้นที่เขตควบคุมคุณภาพอากาศทั้ง 50 เขต รวมถึงเข้มงวดตรวจสอบการก่อสร้างในพื้นที่กรุงเทพมหานคร เพื่อลดผลกระทบต่อสิ่งแวดล้อม พร้อมขอความร่วมมือหน่วยงานภาคเอกชนให้ร่วมแก้ไขปัญหาดังกล่าว ((((เสียง))))ขณะที่พลตำรวจเอกอัศวิน ขวัญเมือง ผู้ว่าราชการกรุงเทพมหานคร กล่าวว่า ขณะนี้ได้ประกาศหยุดโรงเรียนในสังกัดกรุงเทพมหานครทั้งหมด437 แห่ง ตั้งแต่เที่ยงจนถึงวันศุกร์นี้ เพื่อไม่ให้เด็กนักเรียนได้รับผลกระทบฝุ่นละอองขนาดเล็กที่มีแนวโน้มสูงขึ้น ส่วนการสอบ O-NET ที่จะมีขึ้นในวันเสาร์-อาทิตย์นี้เราไม่สามารถสั่งการอะไรได้ พร้อมกันนี้ได้ประสานไปยังชมรมโดรน ของจังหวัดนครราชสีมา ให้เข้ามาฉีดพ่นละอองน้ำ จำนวน 50 ตัว ซึ่งโดรน1 ตัว สามารถบรรทุกน้ำได้ตัวละ 10 ลิตร และน้ำที่จะนำมาฉีดพ่นนั้นจะมีการผสมน้ำตาลที่ เรียกว่า โมลาส ซึ่งจะช่วยจับฝุ่นละอองในอากาศได้  นอกจากนี้ สำนักป้องกันและบรรเทาสาธารณะภัย กรุงเทพมหานคร จะนัดทีมงานและผู้ที่เกี่ยวข้องทั้งหมดมาที่ลานคนเมือง ศาลาว่าการกรุงเทพมหานคร เพื่อกำหนดจุดที่จะทำการบินโดรน ซึ่งจะมีการขึ้นบิน 2 วัน ตั้งแต่วันที่ 31 มกราคม-1 กุมภาพันธ์ 2562 ในเวลาประมาณ08.00 น. เป็นต้นไป